La primera a través de les convocatòries anuals previstes per l'Institut Català de les Indústries Culturals, per a la concessió de subvencions a la producció editorial en català i en aranès i per a l'edició de partitures de compositors/es catalans/es.
La segona, a través d'aquestes bases reguladores, amb l'objectiu de donar suport a l'edició en català mitjançant el foment de la lectura en català i assolir una major presència de les novetats editorials a les biblioteques públiques de Catalunya.
Atès l'article 28.1.b) de la Llei 1/1998, de 7 de gener, de política lingüística;
Atès el Decret 324/2001, de 4 de desembre, relatiu a les relacions entre els ciutadans i l'Administració de la Generalitat de Catalunya a través d'Internet,
S'aproven les bases que han de regir el programa d'ajuts a la producció editorial en català i al foment de la lectura pública en català, que es publiquen com a annex 1 d'aquesta Ordre (codi 14201).
El procediment de concessió d'aquests ajuts es tramita per mitjans telemàtics, d'acord amb el que preveu l'annex 2 d'aquesta Ordre, sense incloure el dels recursos que s'interposin contra la resolució.
La dotació màxima dels ajuts previstos per aquesta Ordre és de 430.959,46 euros amb càrrec a la partida CU03/D/670.1432.00/4521 del pressupost de la Generalitat de Catalunya per a l'any 2005.
Cada any es publicarà al DOGC la dotació màxima corresponent a cada exercici, un cop aprovat el pressupost de la Generalitat de Catalunya.
L'import màxim podrà ser ampliat d'acord amb les sol·licituds rebudes i amb les disponibilitats pressupostàries.
Per l'any 2005 resten exclosos dels ajuts regulats per aquesta Ordre els projectes editorials previstos a la base 2.2.
Pel que fa als títols ja editats, el termini de presentació de sol·licituds és de deu dies naturals a comptar des de l'endemà de la publicació d'aquesta Ordre al DOGC.
Aquesta disposició entrarà en vigor l'endemà de la seva publicació al DOGC.
Aquestes bases tenen com a objecte regular la concessió d'ajuts a la producció editorial en català i al foment de la lectura en català.
2.1 L'ajut es materialitza en una comanda de llibres, per part del Departament de Cultura i amb un 15% de descompte sobre el preu de venda al públic, IVA exclòs, d'un nombre mínim de 10 exemplars i un màxim de 800 exemplars de determinats projectes o novetats editorials en llengua catalana, incloses les partitures musicals.
Els exemplars dels títols objecte d'aquest ajut seran distribuïts entre les biblioteques del Sistema de Lectura Pública de Catalunya, sens perjudici que aquesta distribució es pugui ampliar amb posterioritat a d'altres biblioteques del Sistema Bibliotecari de Catalunya.
2.2 Els projectes editorials que optin als ajuts han de tenir prevista la seva publicació en un termini màxim de tres mesos a partir de la presentació de la sol·licitud.
2.3 En el cas de títols ja editats, aquests han d'haver estat publicats en un termini màxim d'un mes abans de la presentació de la sol·licitud.
Aquest termini màxim de publicació s'ampliarà a tres mesos per a les sol·licituds presentades durant el mes de gener de cada any.
En cas necessari, i per tal de realitzar aquests còmputs, es tindrà en compte la data de constitució del dipòsit legal corresponent.
2.4 No poden concórrer a aquests ajuts els títols que ja hagin obtingut un ajut a través d'aquesta convocatòria o bé a través de l'Ordre de 5 de desembre de 1994 d'ajuts a la producció editorial en català i en aranès, fins que hagin transcorregut 5 anys des de la data de la seva concessió.
2.5 Aquests ajuts són compatibles amb d'altres ajuts o subvencions del Departament de Cultura o d'altres administracions o entitats públiques o privades, amb les excepcions que preveu la base 2.4.
Poden optar als ajuts les empreses editorials legalment constituïdes que tinguin la seva seu social dins o fora de Catalunya; que hagin editat o tinguin previst editar un llibre en llengua catalana en els termes que preveu la base 2; i que no estiguin inclosos en cap dels supòsits de prohibició d'obtenir subvencions que preveu l'article 13 de la Llei 38/2003, de 17 de novembre, general de subvencions.
Les sol·licituds s'han de formalitzar mitjançant un formulari, i amb el registre previ de l'empresa editorial.
El registre i l'obtenció del formulari es tramita a través de la pàgina web http://cultura.gencat.net/sab, instrument a través del qual es gestionen els ajuts.
En el moment de la seva inscripció al registre o de la tramesa de les seves sol·licituds, les empreses editorials han de presentar la documentació següent:
5.1 Per inscriure's en el registre:
5.1.1 NIF o CIF de l'empresa sol·licitant de l'ajut i documentació que acrediti la personalitat jurídica de l'entitat, inscrita al registre mercantil corresponent, si es tracta d'una societat.
5.1.2 DNI del/de la signant de la sol·licitud i, si actua en representació d'altri, documentació acreditativa de la representació amb què actua, degudament inscrita al registre mercantil corresponent, si es tracta d'una societat.
No cal aportar aquests documents en cas que l'empresa sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
En aquest supòsit cal indicar clarament la data i l'òrgan o dependència en què van ser presentats i el procediment a què feien referència.
Si la Direcció General, per causes alienes a la seva actuació, no pot aconseguir els documents, ha de requerir l'empresa editorial sol·licitant perquè els aporti en el termini de quinze dies.
5.2 Per adjuntar a la sol·licitud i amb caràcter general.
5.2.1 En cas que es tracti d'empreses de 50 o més treballadors/es, declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors/es amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
5.2.2 En el cas que es tracti d'empreses amb establiments oberts al públic, declaració acreditativa del compliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
En el cas que no tinguin aquest tipus d'establiments, declaració acreditativa del compliment dels requisits establert a l'article 36.4 de la Llei 1/1998, de 7 de gener, de política lingüística.
5.2.3 Declaració responsable de no estar incurs en cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
5.2.4 Documentació que acrediti que el/la sol·licitant es troba al corrent de les obligacions tributàries amb l'Administració General de l'Estat i davant la Seguretat Social.
El certificat de trobar-se al corrent d'obligacions tributàries amb la Generalitat no cal que sigui aportat pel sol·licitant sinó que serà sol·licitat d'ofici per la Direcció General de Cooperació Cultural.
5.2.5 Informació de caràcter tècnic sobre l'edició i el contingut de l'obra:
La informació que han de presentar els/les sol·licitants serà la descripció bibliogràfica, les dades tècniques de l'edició i aquelles altres dades que permetin valorar el contingut de l'obra (autoritat, resum i informació promocional), tal com s'indica a l'aplicació telemàtica.
A més del formulari i la informació sobre el projecte o el títol editat, previst per la pàgina web, en el cas de títols editats l'empresa editorial ha de fer arribar 2 exemplars del llibre o partitura pel qual se sol·licita l'ajut a l'adreça següent: Àrea de Biblioteques.
Servei de Cooperació Bibliotecària.
Programa d'ajuts a la producció editorial.
En el cas que el títol no rebi l'ajut sol·licitat, aquests exemplars restaran a disposició de la persona sol·licitant durant un termini d'un mes des de la comunicació de la resolució, data a partir de la qual el Departament de Cultura en podrà disposar lliurement.
5.3 Per adjuntar amb els projectes editorials.
Calendari previst de publicació i comercialització de l'obra.
5.3.2 Una mostra del text: 1 quadern, pàgines de la introducció i sumari.
Pel que fa als llibres infantils i partitures, també es podrà aportar la maqueta del llibre.
En tots els casos, i de manera optativa, també es poden aportar imatges (coberta, fotografies).
Les sol·licituds per a projectes editorials poden ser presentades des del primer de gener fins al dia 15 de setembre de cada any.
En el cas de les sol·licituds per als llibres ja editats, el termini finalitza el dia 31 d'octubre de cada any.
El/la director/a general de Cooperació Cultural nomenarà una comissió assessora o grup de selecció bibliogràfica per a l'estudi o avaluació de les sol·licituds presentades.
Aquesta comissió o grup de selecció, presidida pel cap de l'Àrea de Biblioteques, pot estar format per personal tècnic de la Direcció General i per experts externs del sector bibliogràfic, i eleva una proposta mensual d'adquisició al/la director/a general de Cooperació Cultural.
Aquesta proposta de resolució serà motivada sobre la base de l'aplicació dels criteris previstos a la base 8.
Les sol·licituds són valorades tenint en compte la tipologia de les obres i d'acord amb l'aplicació dels criteris següents:
b) Obres bàsiques o canòniques de la tradició cultural.
c) Adequació a la demanda i els hàbits lectors de les biblioteques públiques.
d) Interès cultural de l'obra que té en compte la diversitat i canvia la visió marcada pels models patriarcals.
e) Valoració i impuls de projectes editorials nous d'interès cultural, especialment els relacionats amb camps temàtics amb una producció molt deficitària.
f) Atenció especial a les categories d'obres següents: títols bàsics dels diferents camps del coneixement, obres que abordin la visibilitat de la cultura femenina i la incorporació de la mirada de les dones en la difusió cultural, obres de referència, manuals, autors i títols clàssics, premis literaris d'interès general.
g) Qualitat formal de l'edició.
h) La disponibilitat en el mercat d'altres edicions d'un mateix títol.
Amb caràcter general es prioritzaran aquelles sol·licituds que fan referència a projectes editorials.
El/la director/a general de Cooperació Cultural resol sobre l'ajut, el qual es notifica a l'empresa interessada telemàticament en el termini de sis mesos a comptar des de la presentació de la sol·licitud.
Aquesta resolució no exhaureix la via administrativa i s'hi pot interposar recurs d'alçada davant el/la conseller/a de Cultura en el termini d'un mes des de la notificació.
Transcorregut el termini de sis mesos sense que s'hagi dictat i notificat la resolució expressa, els/les sol·licitants poden entendre desestimades les seves sol·licituds per silenci administratiu.
El/la beneficiari/ària ha de lliurar els exemplars previstos a la resolució de concessió, descomptant els dos ja lliurats, en el termini de quinze dies des de la recepció de la notificació de la resolució, i lliurar-los als centres de recepció que aquesta especifiqui.
En el cas de projectes editorials aquest termini es computa a partir dels tres mesos previstos per la base 2.2.
Les despeses de distribució són a càrrec de la persona beneficiària.
En el mateix termini de quinze dies, i per via telemàtica a l'adreça [EMAIL], el/la beneficiari/ària ha de presentar a la Direcció General de Cooperació Cultural el justificant corresponent, en el qual s'ha d'identificar clarament el número de la resolució.
El document justificatiu pot fer referència a la totalitat d'una resolució o a una part del seu contingut.
Un mateix justificant no es pot referir, totalment o parcial, a dues o més resolucions.
La tramitació del pagament de l'ajut s'iniciarà un cop lliurats els exemplars que determini la resolució de concessió de la directora general de Cooperació Cultural que preveu la base 9 i amb la presentació prèvia de la justificació.
.12 Altres obligacions del/de la beneficiari/ària
a) Proporcionar en tot moment la informació que li sigui demanada respecte de l'ajut i sotmetre's a les actuacions de comprovació del Departament de Cultura, la Intervenció General de la Generalitat, la Sindicatura de Comptes i altres òrgans competents.
b) Notificar a la Direcció General de Cooperació Cultural qualsevol canvi en el projecte presentat.
Aquesta notificació es realitzarà a través de la pàgina web http://cultura.gencat.net/sab i el Departament de Cultura valorarà la modificació, que es considerarà acceptada si la Direcció General de Cooperació Cultural no es manifesta en sentit contrari en el termini de 15 dies hàbils a partir de la data de recepció de la notificació.
La Direcció General de Cooperació Cultural dóna publicitat als ajuts concedits en el termini d'un mes des de la data de la resolució que posa fi al procediment mitjançant l'exposició d'una relació en el tauler d'anuncis de la Direcció General (Portal de Santa Madrona, 6-8, 08001 Barcelona).
Els ajuts d'import igual o superior a 3.000 euros es publiquen al DOGC.
El Departament de Cultura pot revocar totalment o parcial els ajuts si l'empresa beneficiària encara no ha lliurat els exemplars corresponents i concorre algun dels supòsits següents:
a) Incompliment pel/per la beneficiari/ària de les obligacions que preveuen aquestes bases.
b) Incompliment de la finalitat per a la qual es va concedir l'ajut.
c) Altres causes de revocació previstes a la normativa de subvencions.
Regulació del procediment telemàtic
1.1 El procediment de concessió dels ajuts previstos en aquesta Ordre es tramita a través de mitjans telemàtics del portal del Sistema d'Adquisició Bibliotecària del Departament de Cultura de la Generalitat a través de la pàgina web http://cultura.gencat.net/sab.
1.2 Les sol·licituds realitzades per mitjans telemàtics es consideren presentades davant l'Administració quan s'enregistrin en el Registre telemàtic del portal del Sistema d'Adquisició Bibliotecària i queda constància a l'assentament d'entrada de les dades següents: número de referència, data i hora de presentació, identificació de la persona sol·licitant o de la persona representant, i identificació de l'òrgan al qual s'adreça la sol·licitud.
L'únic registre telemàtic habilitat per a la recepció de les sol·licituds esmentades és el Registre telemàtic del portal del Sistema d'Adquisició Bibliotecària.
.3 Identificació i autenticació de la persona sol·licitant.
3.1 La persona interessada a fer transaccions associades a un procediment administratiu concret de sol·licitud d'ajut, o a fer consultes sobre l'estat de tramitació de la seva sol·licitud, s'ha d'identificar i autenticar en accedir al portal del Sistema d'Adquisició Bibliotecària, a la pàgina web http://cultura.gencat.net/sab.
La identificació s'efectua mitjançant el compte d'usuari i s'autentica per mitjà de contrasenya, que és pròpia, personal i intransferible.
3.2 La persona interessada dóna el seu consentiment en el tractament de les seves dades de caràcter personal que siguin necessàries per a la tramitació de la seva sol·licitud, i reconeix la validesa i l'eficàcia dels escrits, les sol·licituds i els documents telemàtics que siguin autenticats mitjançant el sistema establert a l'apartat anterior.
3.3 Per fer les gestions especificades a l'apartat 1, la persona interessada ha de demanar el compte d'usuari i la contrasenya d'acord amb les instruccions que facilita el Departament de Cultura de la Generalitat en el portal del Sistema d'Adquisició Bibliotecària.
La presentació de sol·licituds i comunicacions de documents mitjançant els sistemes telemàtics del portal del Sistema d'Adquisició Bibliotecària es pot fer tots els dies de l'any durant les vint-i-quatre hores del dia.
A efectes de còmput de terminis, la recepció pel registre del portal esmentat en un dia inhàbil s'entén efectuada en el primer dia hàbil següent.
.5 Efectes de la presentació de sol·licituds, escrits i documents
La presentació de sol·licituds, escrits i documents pels mitjans telemàtics té els efectes següents:
a) D'acord amb el que estableix l'article 3.9 de la Llei 59/2003, de 19 de desembre, de signatura electrònica, el Departament de Cultura reconeix la validesa i l'eficàcia dels escrits, sol·licituds i documents presentats telemàticament sempre que es compleixin els mecanismes d'autenticació del punt 3 d'aquest annex.
b) La persona interessada pot acreditar la presentació de la sol·licitud aportant la confirmació de la recepció de la sol·licitud, que haurà d'incorporar, en tot cas, el número de referència assignat, i la data i l'hora de presentació des del portal del Sistema d'Adquisició Bibliotecària.
c) El sol·licitant podrà aportar en suport electrònic la documentació necessària per tramitar la seva sol·licitud, si bé en aquests procediments hi pot haver documentació determinada a les cartes de serveis del portal del Sistema d'Adquisició Bibliotecària que s'hagi de presentar en suport paper per qualsevol dels mitjans admesos en dret.
.6 Sistema de consulta i seguiment de la tramitació
6.1 Un cop presentada la sol·licitud que inicia el procediment de concessió de l'ajut, la persona interessada pot consultar i fer el seguiment del seu expedient administratiu per qualsevol dels mitjans legalment establerts.
6.2 La persona interessada pot obtenir informació sobre la data de sol·licitud, l'estat de l'expedient administratiu que se'n deriva i el seu resultat.
S'aproven els programes i les aplicacions mitjançant els quals es tramita telemàticament el procediment previst en aquesta Ordre, els quals estan disponibles al Centre de Telecomunicacions i Tecnologies de la Informació de la Generalitat de Catalunya.